Բանաձևերի լուծելիություն տեսություններում

Բանաձևերի լուծելիություն տեսություններում ― (անգլ․ Satisfiability modulo theories ― SMT) ինֆորմատիկայում և մաթեմատիկական տրամաբանությունում տրամաբանական բանաձևերի լուծելիության պրոբլեմի տեսակ է, որտեղ հաշվի են առնվում դրանց հիմքում ընկած տեսությունները։ Ինֆորմատիկայում հաճախակի օգտագործվող տեսություններից են իրական թվերի տեսությունը, ամբողջ թվերի տեսությունը, ինչպես նաև տարատեսակ տվյալների կառուցվածքների (ցուցակ, զանգված, բիթային վեկտոր և այլն) տեսությունները։ SMT֊ն կարելի է դիտարկել նաև որպես սահմանափակումների լուծելիության խնդրի մի տեսակ՝ դրանով իսկ որպես նաև սահմանափակումներով ծրագրավորման ֆորմալ մոտեցում։

Սահմանումներ 
SMT բանաձևը առաջին կարգի տրամաբանության բանաձև է, որտեղ որոշ ֆունկցիաների ու պրեդիկատների նշանակումներ (սիմվոլներ) ունեն լրացուցիչ նշանակություն, և SMT֊ն այդ բանաձևի լուծելիությունը որոշող խնդիրն է։ Այլ խոսքերով՝ պատկերացնենք Բուլյան լուծելիության խնդրի բանաձև, որում բինար փոփոխականները փոխարինված են ոչ֊բինար փոփոխականների բազմության վրա որոշված պրեդիկատներով։ Սովորաբար պրեդիկատը ոչ֊բինար արժեքների համար բինար արժեքներ վերադարձնող ֆունկցիա է։ Պրեդիկատների օրինակներ են գծային անհավասարությունները (օր․ )։ Պրեդիկատները մեկնաբանվում են ըստ իրենց տեսությունների։

Կիրառություններ 
SMT բանաձևերը լուծող գործիքները կիրառելի են վերիֆիկացիայի, ծրագրերի կոռեկտության ստուգման, սիմվոլիկ կատարման վրա հիմնված թեսթավորման, և մատչելի ծրագրերի մեջ պետք եղածը որոնելով ծրագրերի հատվածների գեներացիայի համար։

Վերիֆիկացիա 
Կոմպյուտերային ծրագրերի թեսթավորման համար հաճախ օգտագորխվում են SMT բանաձևերը լուծող գործիքներ։ Ընդունված մեթոդ է նախապայմանները, ետպայմանները, կրկնությունների պայմանները և պնդումները թարգմանել SMT բանաձևերի՝ որոշելու համար, որ բոլոր հատկությունները պահպանվում են։

Սիմվոլիկ կատարում 
SMT բանաձևերը լուծող գործիքների կարևոր կիրառություն է ծրագրերի վերլուծության և թեսթավորման ժամանակ սիմվոլիկ կատարումը։

Հղումներ 
 SMT-LIB գրադարանը
 Պրոբլեմի լուծման պրոցեդուրաներ ― ալգորիթմական մոտեցում

Տեսական ինֆորմատիկա
Մաթեմատիկական տրամաբանություն